 Umjovo i-BCG - WikipediaUmjovo i-BCGUmjovo i-Bacillus CalmetteGuérin i-BCG ngumjovo losetjentiselwa kulapha sifuba i-TB.1 Emaveni laphi sifo sesifuba sisinyenti khona kuyaye kunconywe kutsi umntfwana ngamunye lophilile anatse kanye ngalesikhatsi abelekwa ngendlela lekungakhonakala ngayo.1 Bantfwana labane HIVAIDS akukafaneli kutsi bajove.2 Etindzaweni lapho sifo sesifuba singasisinyenti khona kuba bantfwana labasengotini kuphela labagomako uma ngabe kusolelwa nekutsi kutfolakale labanesifo sesifuba bese bayalashwa. Bantfu labadzala labangenaso sifo sesifuba kantsi bangakaze bagome kodvwa bahlalelana nebantfu labanesifo sesifuba lesingalapheki ngekunatsa emaphilisi nabo kungafanele kutsi bagonywe.1Emazinga ekuvikela ayahluka kakhulu kantsi aphelela emkhatsini weminyaka lelishumi kuya kulemashumi lamabili.1 Ebantfwaneni kuvikeleka silinganiso lesingu 20 kutsi singasuleleki kantsi nakulabo labasulelekako ivikela ihhafu yabo kutsi bangabi naletinye tifo letivumbukako.3 Lomjovo uwutfola ngekuhlatjwa ujove esikhunjeni.1 Emanani langetiwe alomjovo awakasekelwa ngulobufakazi.1 Ungabuye usetjentiswe ekulashweni kwaletinye tinhlobo temdlavuza wesinye.4Imitselela lemibi ayivamisi kuba khona. Kuvamisa kuba nalokubovu, kuvuvuka, nebuhlungu lobuncanyane lapho ujovwe khona. Silondzanyana lesincane singakheka nesibati ngemuva kwekuphola. Imitselela lemibi ivamile nekutsi iyaye ibe khona kulabo labanemasotja langasebenti kahle. Awukaphephi kutsi ungasetjentiswa nawukhulelwe. Lomjovo wasungulwa kwekucala ususelwa kuma-Mycobacterium bovis lekavamise kutfolakala etinkomeni. Ngalesikhatsi isebutsakatsaka isuke isaphila.1Umjovo we-BCG wasetjentiswa kwekucala nga-1921.1 Iseluhleni Lwemitsi Lebalulekile Lwetinhlangano Tetemphilo Mhlabawonkhe, umitsi lobaluleke kakhulu ledzingekako kuluhlelo lolusisekelo lwetemphilo.5 Tindleko tawo ewoliseli ubita 0.16 USD ngelidosi kusukela nga-2014.6 E-United States ubita 100 kuya ku-200 USD.7 Umnyaka ngamunye lomjovo uhlatjwa kubantfwana labalinganiselwa kutigidzi leti-100.1Kutsatfwe ku Lelikhasi ligcine kushintjwa ngetingu 13 iNgongoni 2019, ngo 06:07. 